**Urbariát Myslava, pozemkové spoločenstvo**

**Myslava**

**STANOVY**

**Urbariátu Myslava, pozemkového spoločenstva**

 **Úplné znenie**

**Článok I.**

Názov spoločenstva: Urbariát Myslava, pozemkové spoločenstvo

Sídlo spoločenstva: *Myslavská 137/128, 040 16 Košice*

Štatutárny zástupca: *Výbor spoločenstva*

IČO: 319 494 52

**Článok II**.

**Vznik spoločenstva**

1. V roku 1993 vzniklo Združenie majiteľov pozemkov a lesov - **URBARIÁT MYSLAVA** podľa zákona č. 83/1990 a následne bolo registrované na Ministerstve vnútra SR pod číslom VVS/1-900/90-7552 dňa 11.2.1993. Štatistický úrad SR vzniknutému subjektu pridelil identifikačné číslo organizácie dňa 2.4.1993 (ďalej len IČO) IČO 319 494 52. V súlade s ust. § 11 odst. 1 zákona č. 181/1995 Z.z. o pozemkových spoločenstvách Združenie majiteľov pozemkov a lesov URBARIÁT MYSLAVA bolo zapísané do Registra pozemkových spoločenstiev, vedenom Obvodným úradom II v Košiciach, Popradská 84 pod registračným číslom 417/C13/96 dňa 25.3.1996 s názvom **URBARIÁT MYSLAVA - pozemkové spoločenstvo** - s právnou subjektivitou.

2. V súlade s ust. § 31 zákona č. 97/2013 Z.z. o pozemkových spoločenstvách (ďalej len zákon) URBARIÁT MYSLAVA pozemkové spoločenstvo prispôsobuje svoje právne pomery ustanoveniami tohto zákona a upravuje STANOVY URBARIÁTU MYSLAVA schválené na Valnom zhromaždení členov dňa 30.4.2000.

3. Spoločenstvo podľa tohto zákona sa zakladá zmluvou o pozemkovom spoločenstve. O založení spoločenstva rozhodujú vlastníci spoločnej nehnuteľnosti nadpolovičnou väčšinou hlasov počítanou podľa veľkosti spoluvlastníckych podielov.

4. Vlastník podielu spoločnej nehnuteľnosti, ktorý nechce byť členom spoločenstva môže ponúknuť svoj podiel na predaj inému vlastníkovi podielu spoločnej nehnuteľnosti.

*5. Členmi spoločenstva sú všetci vlastníci podielov spoločnej nehnuteľnosti a podieloví spoluvlastníci nehnuteľností, ktoré boli oddelené od spoločnej nehnuteľnosti v zmysle § 8 zákona č. 513/2013 Z.z. o pozemkových spoločenstvách v platnom znení (ďalej len „zákon“), ak jej vlastníci nerozhodnú inak.*

6. Členstvo v *spoločenstve* vzniká a zaniká prevodom alebo prechodom vlastníckeho práva k podielu spoločnej nehnuteľnosti.

7. Na prevod podielu spoločnej nehnuteľnosti medzi členmi spoločenstva sa nevzťahujú všeobecné ustanovenia § 140 Občianskeho zákonníka o predkupnom práve. Ak vlastník podielu spoločnej nehnuteľnosti chce odpredať svoj podiel tretej osobe, je povinný ho ponúknuť na predaj ostatným vlastníkom podielov na spoločnej nehnuteľnosti. Ak o podiel neprejavia záujem, môže ho previesť tretej osobe. Pri prevode alebo prechode podielu na spoločnej nehnuteľnosti nesmie vzniknúť podiel, ktorému zodpovedá výmera menšia ako 2000 m2. Pri zlúčení extrémne drobných podielov môže byť výsledný podiel aj menší.

8. Prevod vlastníckeho práva k podielu na spoločnej nehnuteľnosti len na niektorých pozemkoch, patriacich do spoločnej nehnuteľnosti je zakázaný.

9. Prevod alebo prechod vlastníckeho práva k podielu na spoločnej nehnuteľnosti na spoločenstvo je zakázaný, ak by podiel na spoločnej nehnuteľnosti alebo na spoločne obhospodarovanej nehnuteľnosti presiahol 49 %.

10. Zmluvu o prevode vlastníckeho práva k oddelenej časti spoločnej nehnuteľnosti možno uzavrieť len so všetkými vlastníkmi spoločnej nehnuteľnosti a to aj jednotlivo na viacerých listinách.

11. Výnos z predaja oddelenej časti nehnuteľnosti je príjmom vlastníkov spoločnej nehnuteľnosti,

 ktorí pristúpili k zmluve o prevode vlastníckeho práva k oddelenej časti spoločnej

 nehnuteľnosti.

12.Vlastníci oddelenej časti nehnuteľnosti ako vlastníci spoločne obhospodarovanej nehnuteľnosti môžu odstúpiť od zmluvy alebo vypovedať zmluvu v prípade, že vlastníci oddelenej časti odpredajú podiely na spravovanej nehnuteľnosti vo výške viac ako 70 % podielov alebo spoločenstvo pri správe tohto majetku nepostupuje s odbornou starostlivosťou. Spoločenstvo môže vypovedať správu tohto majetku v prípade, že vlastníci tejto nehnuteľnosti neposkytujú spoločenstvu ako správcovi súčinnosť súvisiacu s touto správou. Výpovedná lehota je dvojmesačná a začne plynúť prvým dňom nasledujúceho mesiaca po doručení výpovede alebo odstúpenia od zmluvy, pričom k vyúčtovaniu nákladov skutočne a účelne vynaložených na obhospodarovanie dôjde k 31.12. roku v ktorom došlo k zániku správy oddelenej časti nehnuteľnosti, po predložení účtovnej závierky.

13. Na zriadenie vecného bremena zmluvou a na obmedzenie vlastníckeho práva vyvlastnením sa primerane vzťahujú odseky 12 a 13 § 9 zákona.

**Článok III.**

**Spoločná nehnuteľnosť**

1. Spoločnou nehnuteľnosťou na účely zákona sa rozumie jedna nehnuteľná vec, ktorá pozostáva z viacerých pozemkov. Podielové spoluvlastníctvo spoločnej nehnuteľnosti nemožno zrušiť a vyporiadať podľa všeobecných ustanovení o zrušení a vyporiadaní spoluvlastníctva.

2. Urbariát Myslava, pozemkové spoločenstvo eviduje spoločné nehnuteľnosti, ktoré sú vedené na:

 **LV č. 1260, k.ú. Myslava**

 **LV č. 1320, k.ú. Myslava**

 **LV č. 2621, k.ú. Grunt.**

3. Parcely, uvedené na listoch vlastníctva v ods. 2 tvoria spoločnú nehnuteľnosť vlastníkov – členov Urbariátu Myslava. Zakazuje sa tieto podiely nadobúdať či už predajom, dedením alebo zrušením podielového vlastníctva viacerými nadobúdateľmi, alebo dedičmi. Podiel predávajúceho alebo podiel poručiteľa môže nadobudnúť len jeden nadobúdateľ.

4. Vlastník spoločnej nehnuteľnosti, ktorý je zároveň členom spoločenstva prenecháva túto nehnuteľnosť do správy spoločenstva s cieľom spoločného obhospodarovania a užívania za účelom vytvárania zisku.

5. Pomer účasti člena spoločenstva na výkone práv a povinností, vyplývajúcich z členstva v spoločenstve je vyjadrený podielom výmery patriacej členovi spoločenstva na celkovej výmere spoločne obhospodarovaných nehnuteľností všetkých členov spoločenstva.

**Článok IV.**

**Základný majetok spoločenstva**

1. Základný majetok spoločenstva tvorí nehnuteľný majetok zapísaný na:

 LV č. 1260, k.ú. Myslava

 LV č. 1320, k.ú. Myslava

 LV č. 2621, k.ú. Grunt

 a tvorí spoločnú nehnuteľnosť podľa Zák. č. 97/2013. Pozemky evidované na týchto LV vlastnia členovia pozemkového spoločenstva. Evidovaných členov k 31.12.2013 je 408 fyzických osôb a jedna právnická osoba - Rímskokatolícka farnosť sv. Bartolomeja, Košice - Myslava. Zoznam členov a zoznam údajov o spoločnej nehnuteľnosti a spoločne obhospodarovanej nehnuteľnosti je súčasťou Zmluvy o spoločenstve.

2. Ďalší nehnuteľný majetok spoločenstva je zapísaný na:

 LV č. 1223, k.ú. Myslava, celková výmera 321 672 m2

 LV č. 2139, k.ú. Šaca, celková výmera 210 883 m2

 LV č. 3389, k.ú. Šaca, lesné pozemky 2545 m2.

 a tvorí spoločne obhospodarované nehnuteľnosti. Pozemky evidované na týchto LV sú vo vlastníctve právnickej osoby – Urbariátu Myslava, pozemkové spoločenstvo, IČO: 31949452.

3. Do spoločne obhospodarovanej nehnuteľnosti patria zo zákona aj nehnuteľnosti oddelené zo spoločnej nehnuteľnosti, ktoré sú zapísané na LV 4089, kat. úz. Myslava o celkovej výmere 1666 m2.

4. Celková hodnota základného majetku spoločenstva bude vyčíslená v súlade s platnými predpismi o oceňovaní nehnuteľného majetku.

**Čl. V.**

**Práva a povinnosti členov**

1. Každý člen spoločenstva má pri rozhodovaní o právach a povinnostiach taký podiel hlasov, aký mu patrí podľa pomeru účasti člena spoločenstva na výkone práv.

2. Pomer účasti členov spoločenstva na výkone práv a povinností vyplývajúcich z členstva v spoločenstve je vyjadrený podielmi na spoločnej nehnuteľnosti. Každý člen spoločenstva má pri rozhodovaní o právach a povinnostiach taký počet hlasov, aký mu patrí podľa pomeru účasti člena spoločenstva na výkone práv a povinností. Počet hlasov člena spoločenstva sa vypočíta tak, že sa vypočíta počet m2 pripadajúci na veľkosť jeho spoluvlastníckeho na každom liste vlastníctva na ktorom je zapísaná spoločná nehnuteľnosť so zaokrúhlením nahor na celé m2. Výsledný celkový súčet týchto m2 za všetky listy vlastníctva sa zaokrúhli na celé 50 m2 smerom nahor a tvorí celkový počet hlasov člena. Celkový počet všetkých hlasov spoločenstva predstavuje súčet hlasov všetkých členov spoločenstva, ktorý nemusí byť zhodný s celkovou výmerou spoločnej nehnuteľnosti. Výmera zapísaná na LV, ktoré sú vedené na IČO Urbariátu Myslava sa nezapočítava.

3. Veľkosť podielu hlasov člena spoločenstva je vyjadrený veľkosťou výmery, ktorú vlastní a ktorá je evidovaná na spoločných nehnuteľnostiach t.j. na:

 - LV č. 1320, k.ú. Myslava - celková výmera 23 559 m2

 - LV č. 1260, k.ú. Myslava - celková výmera 355 610 m2

 - LV č. 2621, k.ú. Grunt - celková výmera 11 900 m2

 ----------------------------------------------------------------------

 Spolu: 391 069 m2

4. Veľkosť výmery člena spoločenstva vyjadruje podiel hlasov člena spoločenstva takto:

 výmera od 1 m2 do 50 m2...................1 podiel

 výmera od 1 m2 do 100 m2.................2 podiely

 výmera od 1 m2 do 150 m2.................3 podiely atď.

 Pri výpočte výšky podielov sa zohľadňuje matematický spôsob zaokrúhľovania.

5. Celkový počet podielov spoločných nehnuteľností k 31.12.2018 je 7855 podielov čo je zároveň 7855 hlasov všetkých členov spoločných nehnuteľností. Tento počet hlasov sa môže meniť v závislosti od toho či dôjde k prevodu alebo prechodu nehnuteľností podielov členov spoločenstva.

6. Výbor spoločenstva zabezpečí vypracovanie zoznamu členov pozemkového spoločenstva s uvedenou výškou podielu každého člena. Výška podielu vyjadruje zároveň počet hlasov člena.

7. Výbor spoločenstva zabezpečí aktualizáciu tohto zoznamu vždy k 31.12. bežného roka.

8. Výbor spoločenstva zabezpečí pre každého člena Urbariátu písomný doklad s uvedením: identifikačných údajov člena, výšky podielov, čo je totožné s počtom hlasov, dátumom aktualizácie a pečiatkou Urbariátu a tento doručí členom Urbariátu najneskôr v deň konania valného zhromaždenia. Člen Urbariátu uvedený doklad použije pri hlasovaní. Spôsob a priebeh rokovania určuje rokovací poriadok a volebný poriadok.

 Členovia spoločenstva sú povinní:

 a) Chrániť a zveľaďovať spoločný majetok a podieľať sa na jeho obhospodarovaní.

 b) Dodržiavať právne normy, týkajúce sa ochrany prírody a krajiny, bezpečnostné a protipožiarne predpisy.

 c) Dodržiavať stanovy spoločenstva, rokovací a volebný poriadok a zdržiavať sa konaní, ktoré by mohli uškodiť spoločenstvu.

 d) Upozorňovať členov výboru na hroziace nebezpečenstvá, týkajúce sa poškodenia alebo odcudzenia spoločného majetku.

**Čl.VI.**

**Hospodárenie spoločenstva**

1. Spoločenstvo na účely podnikania na spoločnej nehnuteľnosti a spoločne obhospodarovanej

 nehnuteľnosti vykonáva:

 a) poľnohospodársku prvovýrobu a s ňou súvisiace spracovanie alebo úpravu poľnohospodárskych produktov

 b) hospodári v lesoch

 c) prenajíma spoločné nehnuteľnosti, ktoré v mene spoločenstva uzatvára Výbor,

**Článok VII.**

**Zásady hospodárenia**

1. Spoločenstvo je povinné viesť účtovnú evidenciu, v súlade s platnými právnymi normami, vzťahujúcimi sa na daný charakter účtovnej jednotky. Evidenciu príjmov výdajov za spoločne obhospodarovanú nehnuteľnosť vedie samostatne v analytickej evidencii.

2. Výbor navrhuje plánovaný rozpočet na bežný kalendárny rok, ktorý predkladá na schválenie Zhromaždeniu.

3. Všetky neplánované výdaje, presahujúce výšku 7.000.- EUR podliehajú schváleniu Zhromaždenia.

4. Všetky neplánované výdaje, presahujúce výšku 100.- EUR a nepresahujúce výšku 7.000.-EUR, podliehajú schváleniu výboru spoločenstva.

5. Všetky plánované a neplánované výdaje, nepresahujúce výšku 100.-EUR podliehajú schváleniu predsedovi spoločenstva.

6. Spoločenstvo je povinné zostaviť za každý rok účtovnú uzávierku. Ak sa na tom spoločenstvo dohodne, môžu účtovnú uzávierku overiť auditor.

7. Výbor spoločenstva predloží Zhromaždeniu spolu s ročnou uzávierkou aj návrh na rozdelenie zisku, prípadne spôsob úhrady straty.

8. Podiel člena spoločenstva na výnosoch a majetku, určenom na rozdelenie medzi členov spoločenstva, sa rozdelí podľa veľkosti vlastníckeho podielu na spoločnej nehnuteľnosti zapísaného v katastri nehnuteľností na meno podielového spoluvlastníka.

9. Pri zániku zmluvy s vlastníkmi spoločne obhospodarovanej zmluvy je spoločenstvo vyhotoviť účtovnú závierku s vyčíslením príjmov a výdajov na spoločne obhospodarovanú nehnuteľnosť, spísať zápisnicu s určením výšky, spôsobu a dátumu vyrovnania.

**Článok VIII.**

**Orgány spoločenstva**

1. Orgánmi spoločenstva sú:

 A - zhromaždenie

 B - výbor

 C - dozorná rada

**A: Zhromaždenie:**

1. Zhromaždenie ja najvyšším orgánom spoločenstva. Rokovania Zhromaždenia majú právo sa zúčastniť všetci členovia spoločenstva, osoby určené výborom, ktorých účasť je nevyhnutná pre zabezpečenie riadneho priebehu (napr. lesný hospodár, účtovník, atď.) a pozvaní hostia.
2. Riadne Zhromaždenie zvoláva výbor jedenkrát ročne tak, aby sa jeho zasadnutie uskutočnilo najneskôr do 15. apríla príslušného kalendárneho roka.
3. Výbor najmenej 30 dní pred termínom zasadnutia zhromaždenia uverejní oznámenie o zasadnutí zhromaždenia na svojej webovej stránke a webovej stránke Mestskej časti Košice-Myslava, najmenej 3x oznam vyhlási vo verejnom rozhlase MÚ MČ Košice - Myslava a zašle písomnú pozvánku všetkým členom pozemkového spoločenstva. V pozvánke na zasadnutie zhromaždenia výbor uvedie: názov a sídlo spoločenstva, miesto, dátum a hodinu zasadnutia zhromaždenia, program zasadnutia a poučenie o možnosti zúčastniť sa zasadnutia prostredníctvom zástupcu na základe splnomocnenia. Výbor je povinný informovať Okresný úrad, odbor pozemkový a lesný o zasadnutí zhromaždenia do 30 dní odo dňa jeho konania.
4. Zhromaždenie rozhoduje nadpolovičnou väčšinou všetkých hlasov členov spoločenstva.
5. Pokiaľ sa na riadnom zasadnutí nezíde uznášaniaschopný počet členov, výbor môže zvolať mimoriadne zasadnutie Zhromaždenia. Na mimoriadnom zasadnutí zhromaždenia rozhoduje nadpolovičnou väčšinou hlasov prítomných členov spoločenstva.
6. Zhromaždenie môže zasadať formou čiastkových schôdzí, ak o tom rozhodne výbor pozemkového spoločenstva, pričom čiastkové schôdze sú súčasťou jedného zasadnutia Zhromaždenia. Každý člen môže hlasovať len na jednej z čiastkových schôdzí.
7. Zhromaždenie na mimoriadnom zasadnutí nemôže rozhodovať o veciach:

 a) schvaľovať zmluvu o spoločenstve a jej zmeny

 b) schvaľovať stanovy a ich zmeny

 c) voliť a odvolávať členov orgánov spoločenstva a ich náhradníkov

 d) rozhodovať o oddelení časti spoločnej nehnuteľnosti

 e) rozhodovať o vstupe a podmienkach vstupu spoločenstva do obchodnej spoločnosti

 alebo do družstva

 f) rozhodovať o zrušení spoločenstva.

8. Do pôsobnosti zhromaždenia patrí:

 a) schválenie zmluvy, jej zmien a doplnikov

 b/ schvaľovanie stanov, ich zmien a doplnkov

 c) schvaľovanie ďalších vnútorných predpisov spoločenstva (najmä, rokovací a volebný

 poriadok,  organizačný poriadok), vrátane ich zmien a doplnkov,

 d) voľba a odvolávanie členov výboru a dozornej rady a  náhradníkov do týchto orgánov

 e) rozhodovanie o oddelení časti spoločnej nehnuteľnosti

 f) rozhodovanie o hospodárení spoločenstva, spôsobe užívania spoločnej nehnuteľnosti a nakladaní so spoločnou nehnuteľnosťou a majetkom patriacim spoločenstvu

 g) schvaľovanie ročnej účtovnej závierky

 i) rozhodovanie o rozdelení zisku a spôsobe úhrady straty

 j) rozhodovanie o vstupe a podmienkach vstupu spoločenstva do obchodnej spoločnosti alebo do družstva

 k) rozhodovanie o zrušení spoločenstva

 l)/ rozhodovanie o nadobudnutí nehnuteľného majetku, alebo hnuteľného majetku, ak jeho hodnota je vyššia ako 7 000,- EUR.

 m) schvaľovanie odmien členom výboru a dozornej rady

 n) rozhodovanie o iných otázkach, ktoré zmluva o spoločenstve, stanovy alebo zákon zveruje do pôsobnosti Zhromaždenie

 9. Členovia spoločenstva majú právo na nahliadnutie ročnej závierky a návrhu na rozdelenie

 zisku alebo úhrady straty.

10. Organizačné zabezpečenie Zhromaždenie zabezpečuje výbor v súlade s rokovacím a volebným poriadkom Zhromaždenia.

**B: Výbor:**

1. Výbor je výkonným a štatutárnym orgánom spoločenstva. Riadi činnosť spoločenstva, rozhoduje o všetkých záležitostiach, ktoré zákon o PS, zmluva o spoločenstve alebo tieto stanovy nevyhradili inému orgánu. Výbor je povinný sa riadiť rozhodnutiami Zhromaždenia.

2. Výbor sa schádza podľa potreby, avšak minimálne raz za dva mesiace. Zasadnutie výboru zvoláva predseda alebo podpredseda. Výbor je povinný pozvať členov dozornej rady na zasadnutie výboru v prípade, že sa rozhoduje o otázkach, ktoré sú predmetom schvaľovania Zhromaždenia. V ostatných prípadoch môže pozývať na zasadnutie výboru členov dozornej rady podľa vlastného uváženia.

3. Do pôsobnosti výboru patrí najmä:

a) vedenie zoznamu členov spoločenstva a zapisovanie všetkých zmien,

b) vedenie zoznamu o spoločnej nehnuteľnosti, spoločne obhospodarovanej nehnuteľnosti a majetku spoločenstva,

c) zabezpečovanie prevádzkových a organizačných záležitostí spoločenstva,

d) schvaľovanie pracovných zmlúv, dohôd o prácach vykonávaných mimo pracovného pomeru lebo výkonu práce na zmluvu o dielo, napr. odborného lesného hospodára, účtovníka spoločenstva a iných,

e) vykonávanie správy spoločnej nehnuteľnosti a majetku spoločenstva,

f) rozhodovanie o ťažbe lesnej hmoty v zmysle lesného hospodárskeho plánu a predaji drevnej hmoty,

g) rozhodovanie o prenájme pozemkov tvoriacich spoločnú nehnuteľnosť a spoločne obhospodarovanú nehnuteľnosť,

h) rozhodovanie o uzatváraní zmlúv a dohôd s tretími osobami v mene spoločenstva, vrátane ich následných zmien, dodatkov a doplnení

4. Výbor koná za členov spoločenstva pred súdmi, orgánmi verejnej správy vo veciach podnikania na spoločnej nehnuteľnosti, ich spoločného užívania, nadobudnutia vlastníctva k sporným nehnuteľnostiam, ktoré sa majú stať súčasťou spoločnej nehnuteľnosti.

5. Výbor zabezpečuje riadne vedenie účtovníctva spoločenstva, zostavenie účtovnej závierky spoločenstva a predkladá Zhromaždeniu návrh na rozdelenie zisku alebo úhradu strát. Zároveň predkladá Zhromaždeniu na schválenie jedenkrát ročne aj správu o hospodárení spoločenstva a o stave majetku spoločenstva.

6. Výbor zabezpečuje vedenie administratívnej agendy spoločenstva.

7. Výbor má 5 členov, a 2 náhradníkov, ktorých zvolí Zhromaždenie na obdobie 5 rokov. Funkčné obdobie výboru začína prvým dňom nasledujúcim po zvolení orgánu. Rokovanie výboru riadi predseda spoločenstva. Predsedu spoločenstva volí výbor zo svojich členov.

8. Členstvo vo výbore v priebehu funkčného obdobie zaniká vzdaním sa člena, smrťou fyzickej osoby, zánikom právnickej osoby a odvolaním člena orgánu Zhromaždením.

 V prípade, že člen výboru sa vzdal funkcie alebo členstvo vo výbore zaniklo iným spôsobom na jeho miesto nastupuje náhradník, ktorý bol zvolený Zhromaždením v riadnej voľbe. Na jeho miesto nastupuje náhradník a to podľa poradia podľa počtu získaných hlasov vo voľbách.

9. Výbor zodpovedá za svoju činnosť zhromaždeniu. Za výbor koná navonok predseda spoločenstva. Ak je na právny úkon, ktorý robí výbor, predpísaná písomná forma, je potrebný podpis predsedu. Správnosť právneho úkonu overuje svojim podpisom poverený člen výboru.

10. Predsedu spoločenstva v čase jeho neprítomnosti zastupuje poverený člen výboru, zapísaný v registri.

11. Členom výboru možno priznať za výkon ich funkcie odmenu. Výšku odmeny určí zhromaždenie.

12. Členstvo vo výbore v priebehu funkčného obdobie zaniká vzdaním sa člena, smrťou fyzickej osoby, zánikom právnickej osoby a odvolaním člena orgánu Zhromaždením.

 V prípade, že sa člen výboru vzdal funkcie alebo členstvo vo výbore zaniklo iným spôsobom na jeho miesto nastupuje náhradník, ktorý bol zvolený Zhromaždením v riadnej voľbe. Na jeho miesto nastupuje náhradník a to podľa poradia podľa počtu získaných hlasov vo voľbách.

**C: Dozorná rada:**

1. Dozorná rada kontroluje činnosť spoločenstva a prerokúva sťažnosti jeho členov.

2. Dozorná rada má troch členov. Členov dozornej rady a 1 náhradníka volí Zhromaždenie. Funkčné obdobie dozornej rady začína prvým dňom nasledujúcim po zvolení orgánu. Členstvo v dozornej rade je nezlučiteľné s členstvom vo výbore.

3. Členstvo v dozornej radu v priebehu funkčného obdobie zaniká vzdaním sa člena, smrťou fyzickej osoby, zánikom právnickej osoby a odvolaním člena orgánu Zhromaždením.

 V prípade, že sa člen dozornej rady vzdal funkcie alebo členstvo vo výbore zaniklo iným spôsobom, na jeho miesto nastupuje náhradník, ktorý bol zvolený Zhromaždením v riadnej voľbe.

4. Na čele dozornej rady stojí predseda dozornej rady. Predsedu dozornej rady volí dozorná rada z členov dozornej rady.

5. Členom dozornej rady možno priznať odmenu za výkon ich funkcie. Výšku odmeny určí zhromaždenie.

6. Dozorná rada má právo zvolať zhromaždenie, ak dochádza, alebo už došlo k bezdôvodnému zníženiu majetku spoločenstva, alebo ak je podozrenie, že došlo k porušeniu tohto zákona, alebo iných všeobecne záväzných predpisov alebo k porušeniu zmluvy o spoločenstve alebo stanov. Dozorná rada má v takom prípade povinnosti výboru. Dozorná rada zvolá zasadnutie zhromaždenia, ak ju o to požiada splnomocnený zástupca členov spoločenstva v prípade, že Výbor nezvolá zhromaždenie ak ho o to požiadajú členovia spoločenstva, ktorých hlasy predstavujú aspoň jednu štvrtinu hlasov všetkých členov spoločenstva.

**Článok IX.**

**Vedenie evidencie o členstve**

1. Spoločenstvo vedie zoznam. Do zoznamu sa zapisuje: meno a priezvisko, trvalý pobyt, dátum narodenia fyzickej osoby, názov, sídlo a IČO právnickej osoby, pomer účasti člena spoločenstva na výkone práv a povinností, dátum a právny dôvod vzniku členstva v spoločenstve a dátum na zápis do zoznamu.

2. Do zoznamu sa zapisujú všetky zmeny evidovaných skutočností, vrátane zmien v členstve spoločenstva. Spoločenstvo je povinné zapísať do zoznamu zmeny evidovaných skutočností do piatich dní odo dňa ich nahlásenia.

3. Spoločenstvo je povinné každoročne do 31. marca zaslať Okresnému úradu zoznam členov aktualizovaný k 31.decembru predchádzajúceho roka.

4. Člen spoločenstva má právo nahliadnuť do zoznamu a žiadať a robiť si z neho výpisy.

**Článok X.**

**Register**

1. Spoločenstvo je registrované na príslušnom obvodnom lesnom úrade v Košiciach II pod číslom PS PR 1/1996.

2. Štatistický úrad SR pridelil Urbariátu Myslava, pozemkové spoločenstvo s právnou subjektivitou identifikačné číslo organizácie (ďalej len IČO) **IČO: 319 494 52.**

3. Daňový úrad Košice II pridelil Urbariátu Myslava, pozemkové spoločenstvo s právnou subjektivitou daňové identifikačné číslo (ďalej len DIČ) **DIČ: 2021517949.**

**Článok XI.**

**Záverečné ustanovenia**

1. Tieto stanovy Urbariátu Myslava, pozemkové spoločenstvo boli schválené Valným zhromaždením dňa 23.2.2014.
2. Súčasťou Zmluvy o spoločenstve formou prílohy rokovací a volebný poriadok Urbariátu Myslava, pozemkové spoločenstvo.
3. Zmeny a doplnky, ktorými sa menia Stanovy prijaté dňa 23.2. 2014 boli prijaté uznesením č. 08/1, ods. 1, písm. b) na zasadnutí Zhromaždenia dňa 24.2.2019 a nadobúdajú účinnosť dňom nasledujúcim po ich schválení.

 V Košiciach, dňa 24.2.2019

 JUDr. Agnesa Bogačevičová

 predsedníčka spoločenstva